b'\n_START_ARTICLE_\nFokker D.XXI\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je bilo izdelano tik pred drugo svetovno vojno, a je bilo \xc5\xbee ob nastanku zastarelo in prakti\xc4\x8dno neuporabno. Naro\xc4\x8dnik projekta je bila Nizozemska vzhodnoindijska dru\xc5\xbeba, a je le-ta tik pred prvim poletom letala odpovedala naro\xc4\x8dilo. Tako je letalo v svoje enote vzela vojska. Kasneje so ga prodali \xc5\xa1e na Finsko in Dansko. V na\xc4\x8drtu so imeli izdelati posodobljeno verzijo letala, ki bi imelo uvla\xc4\x8dljivo podvozje, a je to prepre\xc4\x8dila nem\xc5\xa1ka okupacija.\n_START_SECTION_\nUspehi letala\n_START_PARAGRAPH_\nLetalo je bilo izdelano iz s platnom prekritega aluminijastega ogrodja in je imelo fiksno podvozje. Bilo pa je okretno in za tisti \xc4\x8das dokaj dobro oboro\xc5\xbeeno, a skoraj neoklepljeno. V Zimski vojni se je letalo odli\xc4\x8dno odrezalo proti pribli\xc5\xbeno enako slabim sovjetskim lovcem. Nekoliko slab\xc5\xa1e pa so se ti lovci odrezali v nizozemski slu\xc5\xbebi, kjer so jih mnogo sodobnej\xc5\xa1a nem\xc5\xa1ka letala relativno lahko premagovala. Letalo je bilo v tej bitki uspe\xc5\xa1no le v boju z nem\xc5\xa1kimi bombniki, predvsem s \xc5\xa1tukami.'